লেদ মেশিন
লেদ মেশিন (ইংরেজি: Lathe) মেশিন শপের একটি অত্যন্ত গুরুত্বপূর্ণ যন্ত্র, যা কোন বস্তুকে নিজের অক্ষে ঘোরানোর মাধ্যমে বিভিন্ন ধরনের কাজ করে যেমন: কাটিং, স্যান্ডিং, নার্লিং, ড্রিলিং বা ডিফর্মেশন। এসব কাজ বিভিন্ন কাটিং টুলের সাহায্যে করা হয় । লেদ মেশিনের সাহায্যে সে সব বস্তু তৈরি করা যায় যারা এর ঘূর্ণন অক্ষের সাপেক্ষে প্রতিসম। বিভিন্ন ধরনের কাজে লেদ ব্যবহার করা হয়, যেমন: কাঠের কাজ, ধাতুর কাজ, ধাতু মোচরানো এবং গ্লাসের কাজ । মাটি, চীনামাটি বা পাথর নির্মিত তৈজসপত্রের আকার দিতেও লেদের ব্যবহার করা হয়, যার বহুলপরিচিত উদাহরণ হচ্ছে কুমারের স্বয়ংক্রিয় চাকা । বেশি সুবিধাসম্পন্ন লেদ মেশিনের সাহায্যে অনেকধরনের চক্রাকার ঘনবস্তু ও সমতল পৃষ্ঠ তৈরি করা যায় এবং স্ক্রর প্যাঁচ বা হেলিক্স কাটা যায় । আলংকারিক লেদের মাধ্যমে অবিশ্বাস্য জটিল সব ত্রিমাত্রিক বস্তু তৈরি করা যায় । লেদ মেশিন বিভিন্ন ধরনের হয়, যেমনঃ ক. ইঞ্জিন লেদ । খ. টারেট্ লেদ । গ. মাল্টিপল স্পিন্ডল লেদ । এই তিনটি লেদ দিয়ে ধাতব বস্তুতে কাজ করা হয় । ঘ. উডলেদ ইত্যাদি ।